فرامرز سلیمانی
فرامرز سلیمانی اتا مازرونی نویسنده و ادیب بی‌یه. وه ره فارسیِ جریان موج سوم سازنده اشناسنه.

فرامرز سلیمانی ۳ آبان ۱۳۱۹، ساری دنیا بمو. وه هدایت، نواب، پهلوی و نمونه مدرسه‌ئون دله ساری درس بخوندسته و بورده تهران و مدرسهٔ هدف درس دمباله ره بیته. دانشگاه علوم پزشکی تهران لیسانس بیته  و بورده آمریکا اونجه هم ادامه هدا. مدرسهٔ پزشکی کوه سینا، نیویورک و دانشگاه هانمن فیلادلفیا درس بخونسته و رشتهٔ بی‌هوشی و جراحی زنان، زایمان و نازایی مدرک بیته.

پیش از انقلاب ۱۳۵۷ ایران اون جلگه کسایی دله دیه که شعر ناب ره بساتنه.
وه انقلاب بیه په هم گروه سه‌شنبه‌شب‌ها دله دیه که محمد مختاری، جواد مجابی، کاظم سادات اشکوری، عمران صلاحی، عظیم خلیلی و علی دهباشی ونه دیگر عضوون بینه و گروه چهارشنبه‌شب‌ها دله هم دیه که رضا براهنی، نصرت کریمی، بهروز دولت‌آبادی، امیرحسین آریان‌پور دیینه.
وه خله نیما یوشیج سبک و کار ره خش داشته.

سلیمانی ۴ دی ۱۳۹۴ آمریکا دله بمرده.

منابع 

گت مردمون ساری
مازرون شاعرون
مازرون نویسندگون